**СПРАВОЧНА ИНФОРМАЦИЯ ОТНОСНО ОСЪЩЕСТВЯВАНЕ НА ПРАВОТО НА ДОСТЪП ДО ОБЩЕСТВЕНА ИНФОРМАЦИЯ И ПРАВОТО НА ПОВТОРНО ПОЛЗВАНЕ НА ИНФОРМАЦИЯ ОТ ОБЩЕСТВЕНИЯ СЕКТОР**

Право на достъп до обществена информация и право на повторно ползване на информация от обществения сектор има всяко физическо лице – български гражданин, чужденец и лице без гражданство, както и юридическите лица.

**1) Достъп до обществена информация** и **информация за повторно използване** се предоставя въз основа на писмено заявление или устно запитване.

**2) Можете да подадете заявление**:

(1) **по пощата** на адрес: гр. София 1000, ул. „Дякон Игнатий“ № 9;

(2) **във фронт-офиса на Изпълнителна агенция „Морска администрация“** на адрес: гр. София 1000, ул. „Дякон Игнатий“ № 9 (вход за граждани от ул."Гурко").

При поискване от заявителя, служителят от фронт-офиса ще Ви предостави за попълване формуляр на заявление.

На място във фронт-офиса можете да извършите преглед на вече предоставената Ви информация чрез разглеждане на оригинали или копия по чл. 26, ал. 1, т. 1 от Закона за достъп до обществена информация, ако в заявлението сте посочили, че това е предпочитаната от Вас форма на предоставяне на достъп.

**Работното време** на фронт-офиса на Изпълнителна агенция „Морска администрация“ е всеки работен ден от 09:00 ч. до 17:30 ч.,

телефони: 0700 10 145

(3) **по електронен път на адреси:**[bma@marad.bg](mailto:bma@marad.bg),а ако сте подписали заявлението **с електронен подпис – на адрес**[ebama@marad.bg](mailto:ebama@marad.bg). За подаването на заявление по електронен не се изисква подписването му с електронен подпис.

**3) Образци на заявление** можете да намерите тук:

- [образец на заявление за достъп до обществена информация](https://www.marad.bg/bg/node/2659);

- [образец на заявление за предоставяне на информация за повторно използване](https://www.marad.bg/bg/node/2660).

или да получите от служителя във фронт-офиса на агенцията.

**4)**Вашето заявление ще бъде разгледано в съответствие с **правилата и в сроковете по Закона за достъп до обществена информация.**

**Информация за вътрешния ред** за разглеждане на заявленията можете да получите, като се запознаете с публикуваните тук **вътрешни правила**:

-  [Вътрешни правила за достъп до обществена информация](https://www.marad.bg/bg/node/2661);

-  [Вътрешни правила за предоставяне на информация за повторно използване](https://www.marad.bg/bg/node/2667)

**5)**За предоставянето на информацията следва да заплатите **такса**, чийто размер се определя:

- [За достъп до обществена информация предоставяна на хартиен или друг материален носител – в размер, определен със Заповед № ЗМФ-1472 от 2011 г. на министъра на финансите](https://www.marad.bg/bg/node/2656)*;*

- За предоставянето на информация за повторно използване – безплатно или съгласно тарифа на Министерския съвет.

**6)**Информацията за повторно използване се предоставя **при стандартните условия, определени в наредба на Министерския съвет**. Ако в информацията, която получавате, или в акта, с който ви се предоставя не са посочени условия, можете да използвате информацията свободно.

**7) С Отчета за постъпилите заявления за достъп до обществена информация и за повторно използване на информация от обществения сектор**,  можете да се запознаете [2016](https://www.marad.bg/bg/node/2662) г., [2017](https://www.marad.bg/bg/node/2663) г., [2018](https://www.marad.bg/bg/node/2664) г., [2019](https://www.marad.bg/bg/node/2665) г.

**8)**Изпълнителна агенция „Морска администрация“ **ще публикува в интернет страницата си всички актове и данни**, посочени в чл. 15, ал. 1 от Закона за достъп до обществена информация и други специални закони в областта на безопасността на корабоплаването, в сроковете, установени в съответния закон.

**9)**На основание чл. 60б, т. 1 и 3 от Закона за морските пространства, вътрешните водни пътища и пристанищата на Република България във връзка с чл. 7, ал. 2 от Кодекса на търговското корабоплаване министърът на транспорта, информационните технологии и съобщенията чрез Изпълнителна агенция „Морска администрация“ **води следните публични регистри:** (1) регистър на свидетелства за правоспособност на радиооператорите от Световната морска система за бедствия и безопасност на морската подвижна радиослужба и морската подвижна-спътникова радиослужба, на оператори на радиостанции на плавателни съдове по вътрешните водни пътища и разрешения за използване на радиостанции и радиолокационни станции на плаващи обекти и (2) регистър на предоставените за ползване разпределените опознавателни знаци за идентифициране на радиостанциите на плаващи обекти и съгласно изискванията на Международния съюз по далекосъобщения. Достъп до информацията в двата регистъра може да получите като подадете заявление до Министерството на транспорта, информационните технологии и съобщенията или съответно до Изпълнителна агенция „Морска администрация“.